***A 13. sorszámú Bányaművelő technikus megnevezésű szakképesítés szakmai és vizsgakövetelménye***

1. ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 54 544 01

1.2. Szakképesítés megnevezése: Bányaművelő technikus

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 960-1440

2. EGYÉB ADATOK

2.1.A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek (látás, hallás, fizikum állapotának felmérése, üzemorvosi javaslatra)

2.5. Pályaalkalmassági követelmények: nem szükségesek

2.6. Elméleti képzési idő aránya: 70%

2.7. Gyakorlati képzési idő aránya: 30%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

3. PÁLYATÜKÖR

3.1. A szakképesítéssel legjellemzőbben betölthető munkakörök, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3111 | Bányászati technikus | Külszíni bányaművelő technikus |
| 3.1.3. | Mélyművelésű bányaművelő technikus (aknász) |
| 3.1.4. | Robbantómester |
| 3.1.5. | Bánya-gépkarbantartó irányító |
| 3.1.6 | Geológus, geofizikus  |

3.2. A szakképesítés munkaterületének rövid leírása:

Általános szakmai tudással rendelkező technikus, aki készségszinten ismeri a külfejtéses és a mélyművelésű bányák munkafeladatait és az ott használatos gépek, berendezések üzemeltetését, karbantartását. Ezen munkafeladatok szén, érc, ásvány, bauxit, kő, homok stb. kitermeléséhez szükséges munkakörök betöltéséhez elfogadható ismeretekkel rendelkezik és középfokon ismeri a vezetői munkafeladatokat.

Szilárd ásványok kitermelésével foglalkozik, közvetlenül a külszíni, víz alatti vagy földalatti előfordulás helyszínén, illetve megközelítési pontján. Ennek során a felügyeletététől kapott utasítások és előírások, valamint konkrét munkamegbízás alapján feltárást, letakarítást, előkészítést, termelést, vagy felhagyást végez, jövesztés, biztosítás, rakodás, szállítás részfolyamatokkal. A folyamatok során betartja és betartatja az előzőekben felsorolt és elvárható, valamint hatósági utasításokban meghatározott szakmai ismereteket, az alap és további képzésekben tanultakat. Ismeri a szerszámok, gépek használatának elvárható követelményeit. Betartatja a gépek kezelésével, üzemeltetésével, indításával, és karbantartásával kapcsolatos utasításokat és elvárásokat. Ismeri a munkahelyének jellemző veszély forrásait és tevékenysége során ezeknek megfelelően hoz döntéseket, ad és végrehajt utasításokat

- Betartja és betartatja a munka-, baleset-, egészség-, környezet- és tűzvédelmi előírásokat, munkaköri utasításokat készít.

- Ellenőrző méréseket végez, mérőműszereket alkalmaz

- Munkaterületén aktívan tevékenykedik, szakellenőrzést végez, külön útmutatás szerint irányítja a munkafeladatokat.

- Szerelteti és karbantartatja a bányásztati gépeket és eszközöket

- Vágatot hajtattat

- Fejtési munkát végeztethet

- Robbantási munkát végeztethet és ellenőrzi minden munkafázisát

- Ideiglenes biztosítást készíttet

- Fenntartási munkát végeztet

- Különleges vágathatási technológiát alkalmaztathat

- Intézkedik a váratlan események bekövetkeztekor

- Részt vesz bányamentési feladatok ellátásában és irányításában

- Betartatja a „bányatörvény és munkavédelmi törvény” előírásait.

- Munkaköri utasításokat készít, végrehajtat.

- Rekultivációs feladatokat végeztet, terepmunkát ellenőriz.

- Laboratóriumi munkát végez és végeztet.

3.3. Kapcsolódó szakképesítések:

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. |  34 544 02 | Bányaművelő  |  azonos ágazat |
| 3.3.4. | 54 544 02 | Fluidumkitermelő technikus | azonos ágazat |
| 3.3.5. | 54 544 03 | Gázipari technikus | azonos ágazat |

4. SZAKMAI KÖVETELMÉNYEK

|  |  |  |
| --- | --- | --- |
|  | **A** | **B** |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosítója** | **megnevezése** |
| 4.3. | 11498-12 | Foglalkoztatás I. (érettségire épülő képzések esetén)  |
| 4.4. | 11499-12 | Foglalkoztatás II.  |
| 4.5. | 11799-16 | Egészségvédelem és biztonságtechnika |
| 4.6. | 12119-16 | Mélybányászati alapok |
| 4.7. | 10194-12 | Bányagépek működtetése |
| 4.8. | 10199-12 | Termelési feladatok |
| 4.9. | 10195-12 | Bányaipari technikus feladata |
| 4.10. | 10197-12 | Bányaüzemeltetés, ellenőrzés |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2.A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés** **szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11799-16 | Egészségvédelem és biztonságtechnika | szóbeli |
| 5.2.4. | 12119-16 | Mélybányászati alapok | szóbeli |
| 5.2.5. | 10194-12 | Bányagépek működtetése  | gyakorlati, szóbeli |
| 5.2.6. | 10199-12 | Termelési feladatok  | gyakorlati, szóbeli |
| 5.2.7. | 10195-12 | Bányaipari technikus feladata | írásbeli |
| 5.2.8. | 10197-12 | Bányaüzemeltetés, ellenőrzés | írásbeli |
| 5.2.9. | 11498-12 | Foglalkoztatás I. (érettségire épülő képzések esetén) | írásbeli |
| 5.2.10. | 11499-12 | Foglalkoztatás II. | írásbeli |

5.3.A komplex szakmai vizsga vizsgatevékenységei és vizsgafeladatai

5.3.1.Gyakorlati vizsgatevékenység:

A vizsgafeladat megnevezése: Fekü szintvonalas térkép szerkesztése adatokból. Vágatok célszerű telepítése.

A vizsgafeladat ismertetése:

Fúrási adatok alapján szerkessze meg egy kisebb szénbánya-mező fekü szintvonalas térképét. Közelítőleg utaljon a telepzavarok létére. Jelölje ki a vágatok legcélszerűbb elhelyezését.

A vizsgafeladat időtartama: 180 perc.

A vizsgafeladat értékelési súlyaránya: 40%.

5.3.2.Központi írásbeli vizsgatevékenység*:*

A jellemző írásbeli vizsga tételeit központi vizsgafeladat sorozatból, a követelmény modulok tartalmával összhangban választják ki országosan egységesen.

A vizsgafeladat megnevezése: Ismertessen egy kis dőlésű, zavarmentes széntelep művelésére legcélszerűbb módszert, a homlok telepítését és a gépesítést.

A vizsga feladat ismertetése: Megadott térképen részleten ábrázolja az előkészítő vágatok és a homlok(ok) helyzetét, kereszteződéseit, biztosítási módszereit, dőléseit, haladási irányait és a célszerű gépesítést.

A feladatot a felügyelő tanár, vagy a vizsgabiztos ismerteti a tanulókkal.

A vizsgafeladat időtartalma: 180 perc.

A vizsgafeladat értékelési súlyaránya: 30%.

5.3.3. Szóbeli vizsgatevékenység*:*

A szóbeli vizsgatevékenység kérdései szintén központilag összeállított, melyek tartalmazzák a szakmai követelmények fejezetben megadott témakörök minden lényeges fejezetét és a követelmény modulokkal összhangban vannak.

A vizsgafeladat megnevezése: Ismertesse egy bánya szellőztetésének fő szempontjait.

A vizsgafeladat ismertetése: a vizsgabiztos, vagy a kérdező tanár határozza meg: a bánya jellegét (szén, érc, ásvány,stb.), amiből fakadnak a szellőztetés alapvető szempontjai.

A vizsga időtartama: 45 perc, 30 perc felkészülés és 15 perc szóbeli kifejtése a témának.

A vizsgafeladat értékelési súlyaránya: 30%.

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek tételeire, értékelési útmutatóira és egyéb dokumentumaira a vizsgán használható segédeszközökre vonatkozó részletes szabályok a http://nive.hu/ weblapon érhetők el a Vizsgák menüpontban.

5.5. A szakmai vizsga értékelésének a szakmai vizsgaszabályzattól eltérő szempontjai: –

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Kotrógép |
| 6.3. | Szállítószalagok |
| 6.4. | Szállítójárművek kézi és távirányításúak |
| 6.5. | Csővezetékek |
| 6.6. | Szivattyú |
| 6.7. | Villamos energiaellátás berendezései (trafó, hálózat, kapcsolók stb.) |
| 6.8. | Villamos berendezések (motorok stb.) |
| 6.9. | Törők |
| 6.10. | Osztályozók |
| 6.11. | Geodéziai eszközök |
| 6.12. | Informatikai berendezések |
| 6.13. | Hidraulikus és pneumatikus szerszámok |
| 6.14. | Porlekötés eszközei |
| 6.15. | Alkatrészek és kenőanyagok, kéziszerszámok |
| 6.16. | Vulkanizáló eszközök |
| 6.16. | Fúróberendezések |
| 6.17. | Egyéni védőeszközök |
| 6.18. | Tűzoltószerszámok |
| 6.19. | Emelő berendezések, kötelek, kapcsoló eszközök |
| 6.20. | Anyagmozgatás, parabola vitla |
| 6.21. | A biztonságtechnika előírt eszközei |
| 6.22. | Villamos és pneumatikus kisgépek, kompresszor, légcsővezeték |
| 6.23. | Kéziszerszámok |
| 6.24. | Különböző mérőeszközök |
| 6.25. | Irodaszerek, külszíni hírközlési eszközök |
| 6.26. | Asztali és oszlopos fúrógép, esztergagép |
| 6.27. | Függesztett és sínpályához kötött csillék |
| 6.28. | Bányamozdony és személyszállító kocsik |

7. EGYEBEK